Hän uskoo tapauksen kohdistuneen nimenomaan Israelin suurlähetystöön aiempien tapausten perusteella. Rakennuksen edustalla sijaitsevaan suurlähetystön kylttiin on suurlähettilään mukaan kiinnitetty aiemmin tarroja, joita oli liimattu kylttiin myös ikkunaovien rikkoutumisen jälkeen.

Tarroissa on Segev-Steinbergin mukaan ollut esimerkiksi hakaristejä ja Daavidin tähteen kohdistettuja nyrkkejä, joita uusnatsijärjestö Pohjoismainen vastarintaliike on hänen mukaansa käyttänyt.

Israelin lipun keskellä on Daavidin tähti.

(artikkeli jatkuu alla)

(artikkeli jatkuu alla)

Hän ei osaa sanoa, onko tekijä kaikissa tapauksissa sama. Hänen mukaansa viikonloppuna kylttiin liimatut tarrat ovat samoja kuin mitä aiemminkin on kiinnitetty.

– Olemme huolissamme ja ällistyneitä siitä, että tällainen ilmiö on jatkunut puolitoista vuotta ja se ei lopu, Segev-Steinberg sanoo.